Variņi
Variņi ir ciems Smiltenes novada Variņu pagastā, pagasta centrs. Izvietojies Palsas upes krastos 23 km no novada centra Smiltenes un 142 km no Rīgas. Apdzīvotā vieta izveidojusies pēckara gados pie Variņu mājām un ūdensdzirnavām kā kolhoza «Oktobris» centrālais ciemats. Variņos atrodas pagasta pārvalde, pamatskola, tautas nams, pasta nodaļa, vairāki veikali, bibliotēka.